stanford-oval/wikipedia huggingface dataset:
ตรุษจีนในนครสวรรค์
เกร็ดเพิ่มเติม > ภาพยนตร์ "เพื่อเพื่อน เพื่อฝัน เพื่อวันเกียรติยศ" (พ.ศ. 2540)

เป็นภาพยนตร์ที่ดำเนินเรื่องท่ามกลางมิตรภาพ ประเพณี ศรัทธา และวัฒนธรรมของชาวปากน้ำโพ ทั้งตรุษจีนนครสวรรค์ ประเพณีแห่เจ้าพ่อเจ้าแม่ปากน้ำโพ คณะมังกรทองนครสวรรค์ และประเพณีการแข่งขันเรือยาว โดยมีฉากหลังเป็นจังหวัดนครสวรรค์ตลอดทั้งเรื่อง ภาพยนตร์เรื่องนี้กำกับโดย สราวุธ วิเชียรสาร ซึ่งเป็นชาวนครสวรรค์แต่กำเนิด และนำแสดงโดย วรวุฒิ บูรพาชยานนท์, วรรธนะ กัมทรทิพย์, อรรถพร ธีมากร, อัญชลี เดวี่ส์, เมจิ ยามากุชิ(อโณมา ศรัณย์ศิขริน), โกวิท วัฒนกุล ฯลฯ ภาพยนตร์เรื่องนี้เป็นภาพยนตร์ที่ได้รับเกียรติเป็นตัวแทนประเทศไทย ไปฉายในงานศิลปะภาพยนตร์อาเชี่ยน 1999 ณ เมืองฮานอย ประเทศเวียตนาม และได้รับการเสนอชื่อเข้าชิงรางวัลสุพรรณหงส์ ในเกือบทุกสาขา ในปี พ.ศ. 2540
โดยภาพยนตร์เรื่อง "เพื่อเพื่อน เพื่อฝัน เพื่อวันเกียรติยศ" เป็นเรื่องราวของ เป้(แสดงโดย วรวุฒิ บูรพาชยานนท์) และคิม(แสดงโดย วรรธนะ กัมทรทิพย์) เพื่อนรักที่กันโตขึ้นมาด้วยกันในตลาดปากน้ำโพ โดยทั้งเป้และคิมต่างมีความฝันในวัยเด็กว่า ในวันข้างหน้าสักวันหนึ่งนั้นเป้อยากเป็นนักพายเรือแข่งหงษ์ทอง ส่วนคิมนั้นอยากเป็นคนเชิดหัวมังกรทอง ซึ่งวันนั้นคงเป็นวันที่มีเกียรติยศเป็นอย่างยิ่งของเพื่อนรักทั้งสอง หลายปีต่อมาวันหนึ่งคิมและเป้ขับรถชนยายแก่แล้วหนี สร้างความรู้สึกผิดแก่เป้ เขาจึงได้แต่แอบไปเยี่ยมคุณยายคนนั้นอยู่ห่างๆทำให้เขาได้รู้จักกับทราย(แสดงโดย อัญชลี เดวี่ส์) หลานสาวของผู้เคราะห์ร้ายที่ถูกเขาชน จนพัฒนามาเป็นความรักต่อกัน ในขณะที่คิมก็ห่างกับเป้ออกไปทุกที เพราะไปรู้จักกับเพื่อนใหม่อย่างทศ(แสดงโดย อรรถพร ธีมากร) เกิดเป็นความบาดหมางที่ทศมาทำรุ่มร่ามต่อทราย ซึ่งถือว่าเป็นการแตกหักกันขั้นเด็ดขาดระหว่างเพื่อน คิมจึงต้องเลือกระหว่างทศเพื่อนใหม่ที่ทำให้เขามั่นใจเวลาไปไหนด้วย หรือจะเลือกเป้เพื่อนเก่าผู้มีความฝันด้วยกันมาตั้งแต่เด็ก
ดูเพิ่ม

ตรุษจีน
อินิเชียล ดี อาเขต สเตจ เวอร์ชัน 3

| --- | --- |
อินิเชียล ดี อาเขต สเตจ เวอร์ชัน 3
頭文字D ARCADE STAGE Ver.3
ชื่อภาษาอังกฤษ: Initial D Arcade Stage Version 3
แนว: เกมตู้
อินิเชียล ดี อาเขต สเตจ เวอร์ชัน 3 (Initial D Arcade Stage Version 3) เป็นเกมแข่งรถ ที่ดัดแปลงจากการ์ตูนญี่ปุ่นเรื่อง อินิเชียล ดี พัฒนาโดย บริษัท เซก้าและเซก้า รอสโซ่ ซึ่งเป็นบริษัทเกมชั้นนำของญี่ปุ่น โดยเวอร์ชัน 3 ถูกพัฒนาจากเวอร์ชัน 2 มามากพอสมควร เช่น การเลี้ยวของเวอร์ชัน 3 จะไม่เลี้ยวปุ๊บปั๊บเหมือนเวอร์ชัน 2 ซึ่งการเลี้ยวของเวอร์ชัน 3 นั้นจะดูสมจริงมากกว่า กราฟิกถูกพัฒนาให้สมจริงขึ้น สนามที่ใช้แข่งขันก็เพื่มมาอีก 3 สนามแข่งคือ ซิจิซากะ โชมารุ และ อากินะ สโนว์
สนามต่างๆ ในเกม

รถที่วิ่งได้ดี Cappuccino และ GT-R ทุกรุ่น
รถที่วิ่งไม่ดี MR ทุกรุ่น , Evo ทุกรุ่น , FC3S , NB8C , NA6C , S15 , GDB
รถที่วิ่งดี 180SX และ Sileighty
รถที่วิ่งไม่ดี GT-R และ Honda FF ทุกรุ่น
รถที่วิ่งดี RX-7 RX-8 ทุกรุ่น , S14 , S15 , Evo3
รถที่วิ่งดี AE86T , AE85 , GC8V , FD3S
รถที่วิ่งไม่ดี RX-8 ,GT-R ทุกรุ่น
รถที่วิ่งดี 4WD (ขับเคลื่อน 4 ล้อ) ทุกรุ่น จะได้เปรียบมากในสนามนี้  
รถที่วิ่งไม่ดี  S15 , MR , RX-7 ทุกรุ่น
รถที่วิ่งดี RX-8 ,Evo3 , Evo4 , MR ทุกรุ่น
รถที่วิ่งไม่ดี GC8V , GDB , NB8C , S2000 , S15 , GT-R ทุกรุ่น
รถที่วิ่งดี Honda FF และ Toyota MR ทุกรุ่น เนื่องจากหน้าไว ล้อล็อกยาก
รถที่วิ่งดี Altezza , AE86L , RX-8 , FD3S
รถที่วิ่งดี Evo4 , Evo5 , Evo6.5 , GC8V , RX-8
รถที่วิ่งไม่ดี NB8C , S15 , S2000 , Cappuccino , MR ทุกรุ่น
โหมดการเล่น > เปิดตำนานท้องถนน (The Legend Of The Street)

โดยเราจะต้องตามพิชิตเนื้อเรื่องไปทีละสนาม โดยถ้าชนะหมด project D 2คน(ทาคูมิกับเคซึเกะ)จะออกมา (ถ้าชนะได้ บุนตะจะออกมาแข่งกับเราฟรีๆเลย)
โหมดการเล่น > จับเวลา (Time Attack)

ฝึกจับเวลาคนเดียว พอขับจบ จะมีรหัสให้ไปป่าวประกาศในเว็บไซต์ และจะได้แต้มตามเวลาที่ทำได้ (ซึ่งเวปไซต์อัปเดตป็นเวอร์ชัน4ไปแล้ว ขณะที่ไทยยังเป็นเวอร์ชัน3อยู่ที่เดียว)
โหมดการเล่น > คำท้าทายของบุนตะ (Bunta challange)

เราจะเลือกสนามแล้วแข่งกับบุนตะ ทุกๆ 5 ครั้งที่ชนะ บุนตะจะเปลี่ยนรถไป (AE86 เดิมๆ → AE86 ลงเครื่อง4A-GEU แรลลี่ GROUP A → ซูบารุ อิมเพรสซ่าWRX STI type R ver.V[GC8V])


โดยหากเราแพ้เขา เราจะต้องเสียแต้ม 1000 แต้ม ตามจำนวนระดับที่เราแข่งชนะ คือ


ระดับ 1 - 5   จะต้องเสีย 1000 แต้ม (Ae86 เดิมๆ)


ระดับ 6 - 10  จะต้องเสีย 2000 แต้ม (Ae86 ลงเครื่อง4A-GEU แรลลี่ GROUP A)


ระดับ 10 - 15 จะต้องเสีย 3000 แต้ม (Subaru Impreza WRX Sti tyep R (GC8V)
ตัวละคร > สนามเมียวงิ

แต่ในเนื้อเรื่องไม่เคยแข่งเลย แต่สืบข่าวของ project D ให้อิเคทานิ กับอิซึกิทุกครั้ง
พิเศษ > Blind Attack

ขณะที่กำลังขับรถ ให้กดปุ่ม Start (วงกลม) ค้างไว้ 3 วินาที จะเป็นการปิดไฟรถ ใช้ได้เฉพาะตอนกลางคืน
พิเศษ > วิธินำรถซูบารุ อิมเพรสซ่า ของบุนตะมาใช้

ที่หน้าจอเลือกรถ เลือกที่ยี่ห้อ Subaru สับเกียร์ขึ้น 6 ครั้ง สับเกียร์ลง 2 ครั้ง แล้วกดปุ่มเปลี่ยนมุมกล้องพร้อมกับเหยียบเบรก ถ้าทำสำเร็จแล้วจะมีเสียงตอบรับ แต่รถอิมเพรสซ่าคันนี้ เปลี่ยนสีไม่ได้ แต่งอะไรไม่ได้เลย อาการของรถในการเข้าโค้งจะเป็นแบบรถขับเคลื่อนสี่ล้อ (4WD)
พิเศษ > เทคนิค Feint

เป็นการเข้าไลน์แบบโยนรถ ก่อนถึงโค้ง ให้ชิดวงใน แล้วหักออกนอก แล้วหักเข้าโค้งทันที
พิเศษ > เทคนิค Wheel jerk

เป็นเทคนิคที่สำคัญใน  อินิเชียล ดี อาเขต สเตจ เวอร์ชัน 3 มากอันหนึ่ง คือ ให้เข้าในเลนใน(เช่นหากจะเข้าโค้งขวา ให้ชิดเลนขวาไว้)ไว้ก่อนโค้งพอประมาณ หลังจากนั้นให้ออกเลนนอก แล้วหมุนพวงมาลัยเบาๆเข้าหาโค้งแล้วทำการเบรก ให้ลดลงมาซัก5-6จุดเช่น มา 150 ก็ลด ลงเหลือประมาณ 145 เป็นต้น จะรู้สึกว่ารถเริ่มเกิดการ oversteer หลังจากนั้นให้หักพวงมาลัยจนสุด ก็จะเข้าโค้งได้อย่างสวยงาม เทคนิคนี้จะใช้ได้ดีในด่าน irohazaka ซึ่งสามารถทำได้ทุกโค้งรวมกับการ eraser จะเข้าโค้งได้ดีมาก 


เพื่อความเข้าใจมากขึ้น ผู้เขียนจึงนำคลิปมาให้ดูนะครับ
http://www.youtube.com/watch?v=w6zuUNUoWv4
พิเศษ > เทคนิค Eraser

เป็นการทำให้ท้ายของรถเกิดอาการOversteerซึ่งส่งผลให้การเข้าโค้งเสียความเร็วน้อยกว่าการเหยียบเบรกเข้าโค้ง ซึ่งการทำEraserคือการปรับเกียร์ลง-ขึ้นอย่างรวดเร็ว ยิ่งทำมากรถก็ยิ่งOversteerมาก
พิเศษ > เทคนิค TST

เป็นเทคนิคที่สูงขึ้นมาจากEraserคือการทำEraserไกลๆก่อนโค้งทำให้เกิดวงดริฟท์ขึ้นแล้วหักกลับจนสุด ซึ่งสังเกตได้ว่ารถจะเกิดอาการUndersteerแทน หลังจากนั้นจึงทำEraserซ้ำตอนเข้าโค้งซึ่งจะทำรถพุ่งแทนที่จะไหลไปชนกำแพงขอบนอก


ซึ่งเทคนิคที่ผู้เขียนใช้คือ ก่อนโค้งโดยประมาณ ให้เราหันพวงมาลัยไปทางโค้งที่เราจะโค้งที่เราจะเข้าก่อนหลังจากนั้นให้ทำการ eraser เพื่อให้รถ oversteer แล้วหักกลับอย่างเร็วแล้วทำการ eraser อีกครั้งแล้วหักพวงมาลัยเข้าส่วนในโค้งก็จะสามารถเค้าโค้งได้อย่างสวยงาม
หมายเหตุ*** เทคนิคEraserและTSTต้องผ่านการฝึกฝนมาเองจึงจะเข้าใจว่าต้องผ่อน/เร่ง/เบรกเวลาไหน
ควรเริ่มฝึกเทคนิคตามลำดับดังนี้ Normal Line , Feint , Wheel Jerk , Eraser , TST
เลิฟมีเลิฟมายไลฟ์

Love Me Love My Life เป็นสตูดิโออัลบั้มลำดับที่สามของวงอัลเทอร์เนทีฟ โมเดิร์นด็อก อัลบัมนี้โมเดริ์นด็อกอยู่ภายใต้สังกัดค่าย  เบเกอรี่มิวสิก  ในอัลบั้มชุดนี้มีมือเบส บ็อบ - สมอัตถ์ บุณยะรัตเวช กลับมาร่วมวงอีกครั้งหลังจากที่เรียนต่อต่างประเทศ อัลบั้มชุดนี้ออกวางจำหน่ายเมื่อวันที่ 26 กรกฎาคม พ.ศ. 2544  มีเพลงฮิตอย่าง สิ่งที่ไม่เคยบอก โดยในอัลบั้มชุดนี้ถือเป็นการบุกเบิกแนวเพลง  โพสต์ร็อก ในประเทศไทย
รายชื่อเพลง

เวตาล
Very Good
อีสานคลาสสิก
Happiness is.....
สิ่งที่ไม่เคยบอก
Animal
Good Boy
;)
Bedroom
ในที่สุด
เพลงบรรเลงที่ถูกซ่อนไว้หลังจากเพลง ในที่สุด โดย ธีร์ ไชยเดช
รายละเอียดเพลง

เวตาล
"เวตาล" มีเสียงร้องที่ถูกซ่อนเอาไว้โดยเป็นเสียงย้อนกลับที่ร้องว่า ทรมาน
Happiness is...
"Happiness is..." เป็นเพลงบรรเลงเพลงแรกของวง
Animal
"Animal" เดิมทีเป็นเพลงปกติ แต่ในอัลบั้มถูกปรับให้มีความช้าลงกว่าเดิมมาก โดยแบบปกติปรากฏอยู่ใน ซิงเกิล Animal
Good Boy
"Good Boy" เป็นเพลงที่ร้องร่วมกับ ดิโน่ ลูกชายของ กมล สุโกศล แคลปป์ ต่อมาถูกนำมารีมิกซ์ โดย เจ มณฑล จิรา ในซิงเกิล Animal และเคยถูกวางแผนว่าจะบันทึกเสียงใหม่และรวมในอัลบั้ม แดดส่อง
รางวัล

ศิลปินคู่หรือศิลปินกลุ่มยอดเยี่ยม
| ด ค กโมเดิร์นด็อก |
| --- | --- |
 ธนชัย อุชชิน  เมธี น้อยจินดา  ปวิณ สุวรรณชีพ สมอัตถ์ บุณยะรัตเวช 
อัลบั้ม:  โมเดิร์นด็อก (2537)  คาเฟ่ (2540)  Love Me Love My Life (2544)  แดดส่อง (2547)  ทิงนองนอย (2551)  ป๊อด/โป้ง/เมธี (2559)
โรงเรียนวัดราชโอรส

| โรงเรียนวัดราชโอรส |
| --- | --- |
Wat Raja o ros school
ตราสัญลักษณ์
ที่ตั้ง

4 ซอยเอกชัย 4 ถนนเอกชัย แขวงบางค้อ เขตจอมทอง กรุงเทพมหานคร   10150 ประเทศไทย
ข้อมูล
ชื่ออื่น: ร.อ. (R.O.)
ประเภท: รัฐบาล
คติพจน์: ทำตัวน่ารัก ใจภักดิ์โรงเรียน หมั่นเพียรศึกษา ใฝ่หาความรู้ อยู่ด้วยวินัย
สถาปนา: 19 มีนาคม 2457
ผู้ก่อตั้ง: ขุนจงจิตต์ฝึก (โชติ ไชยภัฏ)
หน่วยงานกำกับ: สำนักงานเขตพื้นที่การศึกษามัธยมศึกษา เขต 1 กลุ่มที่ 4 ในสังกัดสำนักงานศึกษาธิการจังหวัดกรุงเทพมหานคร กระทรวงศึกษาธิการ
รหัส: 1000103501
ผู้อำนวยการ: วรนันท์ ขันแข็ง
ภาษาที่ใช้เป็นสื่อการสอน: ไทย
เพลง: เพลงราชโอรสสถาบัน
เว็บไซต์: http://www.ro.ac.th
โรงเรียนวัดราชโอรส เดิมเป็นโรงเรียนประชาบาล ตั้งอยู่ในเขตวัดราชโอรสาราม ด้านหน้าติดกับคลองสนามชัย หรือ คลองด่าน เดิมชื่อโรงเรียนประสิทธิ์วิทยาคม ต่อมาได้โอนเป็นโรงเรียนรัฐบาลขึ้นกับกระทรวงธรรมการ โดยรองอำมาตย์เอกหลวงพิรุณพิทยาพรรณเจ้าหน้าที่กระทรวงธรรมการกับพระธรรมุเทศาจารย์ เจ้าอาวาส ได้พิจารณาร่วมกันว่ายังไม่มีโรงเรียนมัธยมในละแวกนี้จึงเสนอให้โอนโรงเรียนประสิทธิ์วิทยาคมไปขึ้นกับกระทรวงธรรมการ มีชื่อว่า โรงเรียนวัดราชโอรส ในวันที่ 19 มีนาคม พ.ศ. 2457 เปิดสอนครั้งแรกเมื่อวันที่ 17 พฤษภาคม พ.ศ. 2458 แต่ปัจจุบันมีชั้นเรียนตั้งแต่ ชั้นมัธยมศึกษาปีที่1-6 โดยมีเนื้อที่ทั้งสิ้น 21 ไร่ 262 ตารางวา
ประวัติโรงเรียน

โรงเรียนวัดราชโอรส เดิมเป็นโรงเรียนประชาบาล ตั้งอยู่ในเขตวัดราชโอรสาราม ด้านหน้าติดกับคลองสนามไชย ชื่อโรงเรียนประสิทธิ์วิทยาคม ต่อมาได้โอนเป็นโรงเรียนรัฐบาลขึ้นกับกระทรวงธรรมการ โดยรองอำมาตย์เอกหลวงพิรุณพิทยาพรรณ เจ้าหน้าที่กระทรวงธรรมการกับพระธรรมุเทศาจารย์ เจ้าอาวาส ได้พิจารณาร่วมกันว่ายังไม่มีโรงเรียนมัธยมในละแวกนี้ จึงเสนอให้โอนโรงเรียนประสิทธิ์วิทยาคมไปขึ้นกับกระทรวงธรรมการ มีชื่อว่า โรงเรียนวัดราชโอรส ในวันที่ 19 มีนาคม 2457 เปิดสอนในวันที่ 17 พฤษภาคม 2458 โดยมี ขุนจงจิตต์ฝึก (ราชบุรุษโชติ ไวยกฎ) ดำรงตำแหน่งครูใหญ่และคนแรก ระยะแรกโรงเรียนนี้เป็นโรงเรียนสหศึกษา เปิดสอนเพียง 2 ชั้น คือ ประถมปีที่ 1 และประถมปีที่ 2 ในช่วงเวลา 13 ปี ที่ขุนจงจิตต์ฝึกเป็นครูใหญ่ ได้ขยายการศึกษาอย่างเต็มที่ คือมีชั้นเรียนตั้งแต่ประถมศึกษาปีที่ 1, 2 และ 3 ถึงมัธยมศึกษาปีที่ 6
พ.ศ. 2474 ได้ยุบเลิกชั้นเรียนประถมเหลือแต่มัธยมศึกษา
พ.ศ. 2485 ได้ย้ายนักเรียนหญิงชั้นมัธยมศึกษาตอนต้นไปอยู่ โรงเรียนสตรีวัดอัปสรสวรรค์ และเปลี่ยนระบบการสอนเป็นโรงเรียนชายล้วน
พ.ศ. 2527 ทางโรงเรียนเปิดรับนักเรียนหญิงในระดับ ม.ปลาย อีกครั้งหนึ่งหลังจากที่ได้เป็นโรงเรียนชายล้วนมาถึง 42 ปี
พ.ศ. 2532 โรงเรียนได้เปิดสอนแบบสหศึกษา โดยเริ่มรับในระดับชั้นมัธยมศึกษาปีที่ 1
พ.ศ. 2546 ศูนย์พัฒนาคุณภาพการเรียนการสอนวิชาภาษาญี่ปุ่น กรมสามัญศึกษา
พ.ศ. 2547 ศูนย์พัฒนาวิชาการภาษาจีน สำนักงานคณะกรรมการการศึกษาขั้นพื้นฐาน
พ.ศ. 2552 โรงเรียนได้เปิดสอนการเรียนการสอนส่งเสริมความเป็นเลิศด้านคณิตศาสตร์-วิทยาศาสตร์ (Gifted)
พ.ศ. 2553 โรงเรียนเปลี่ยนหลักสูตรจัดการเรียนการสอน เป็นการจัดการตามแบบโรงเรียนมาตรฐานสากล (World - Class Standard School)
พ.ศ. 2555 โรงเรียนได้จัดหลักสูตรการเขียนวิจัยเบื้องต้น (IS) สำหรับนักเรียนชั้นมัธยมศึกษาตอนปลาย และส่งเสริมหลักสูตรจิตอาสาเพื่อสาธารณประโยชน์ให้กับนักเรียนผ่านกระบวนการเรียนรู้ด้วยการปฏิบัติและลงพื้นที่จริง
พ.ศ. 2556 โรงเรียนได้ดำเนินการเปลี่ยนการจัดการระบบบริหารโรงเรียนตามมาตรฐาน Thailand Quality Award (TQA)[ต้องการแหล่งอ้างอิงดีกว่านี้]
พ.ศ. 2560 โรงเรียนได้เปิดหลักสูตรห้องเรียนพิเศษทางภาษาจีน หรือ CIC สำหรับนักเรียนมัธยมต้น
บริเวณโรงเรียน

โรงอาหารอยู่ใต้อาคารปัทมานุชหลังพระพุทธรูปประจำโรงเรียน
ลานมะขามเทศไว้พักผ่อนหย่อนใจซึ่งอยู่ทางด้านล่างของหอประชุมธรรมกิตติวงศ์
หอประชุมราชโมลีอยู่ชั้น 1 เป็นห้องประชุมขนาดเล็กทางด้านเข้าหอประชุมมีประวัติทำเนียบผู้บริหาร โรงเรียน ตลอดจน วิสัยทัศน์ พันธกิจต่าง ๆ
ห้องพิพิธภัณฑ์ มหาเจษฎาบดินทร์
หอประชุมธรรมกิตติวงศ์ ประกอบด้วย หอประชุมขนาดใหญ่ ห้องสมุด ห้องแนะแนว ตลอดจนห้องกิจกรรมพัฒนาผู้เรียน และ ห้องลูกเสือ - เนตรนารี
ห้องประชุมพิกุล ห้องประชุมขนาดเล็ก
สระว่ายน้ำโรงเรียนวัดราชโอรส และสนามกีฬา - สนามแฮนด์บอล
เกียรติประวัติของโรงเรียน

ปี 2536 ได้รับรางวัลโรงเรียนดีเด่น กรมสามัญศึกษา
ปี 2536-2540 เป็นโรงเรียนพี่เลี้ยงโรงเรียนวังไกลกังวลในพระบรมราชูปถัมภ์ด้านงานแนะแนว
ปี 2536-2541 ได้รับคัดเลือกให้เป็นศูนย์จัดกิจกรรมวิทยาศาสตร์ของสถาบันส่งเสริมการสอน วิทยาศาสตร์และเทคโนโลยี
ปี 2527-2537 ได้รับถ้วยรางวัลการแข่งขันยูโดชนะเลิศติดต่อกัน 11 ปี
ปี 2538 ได้รับรางวัลโรงเรียนสิ่งแวดล้อมดีเด่น เขตการศึกษาส่วนกลาง
ปี 2538 ได้รับรางวัลห้องสมุดดีเด่นกรมสามัญศึกษา
ปี 2540 ได้รับโล่รางวัล “โรงเรียนที่มีนักเรียนประพฤติดี มีคุณธรรม บำเพ็ญประโยชน์มากที่สุด” จากกระทรวงศึกษาธิการ
ปี 2542 ได้รับเกียรติบัตร “โรงเรียนที่จัดกิจกรรมที่ส่งเสริมคุณธรรม จริยธรรม และ สนับสนุนงานสารวัตรนักเรียน” จากกรมพลศึกษา
ปี 2544 โล่รางวัลรองชนะเลิศอันดับ 1 การประกวดคำขวัญ เนื่องใน วันต่อต้านยาเสพติด จากสภาสังคมสงเคราะห์แห่งประเทศไทยในพระบรมราชูปถัมภ์
ปี 2544 โล่รางวัลรองชนะเลิศอันดับ 1 การประกวดสื่อต่อต้านยาเสพติด จากสำนักงานคณะกรรมการป้องกันและปราบปรามยาเสพติด
ปี 2544 ได้รับเกียรติบัตรยกย่องต้านส่งเสริมระบอบประชาธิปไตย ในการเลือกตั้งสมาชิก สภาผู้แทนราษฎร จากสำนักงานคณะกรรมการการเลือกตั้ง
ปี 2545 โล่รางวัล “เป็นโรงเรียนซึ่งมีนักเรียนจำนวนมาก ได้รับการยกย่องว่าประพฤติดี และ บำเพ็ญประโยชน์ต่อสังคม” จากคณะกรรมการจัดงานฉลองวันเด็กแห่งชาติ
ปี 2545 ได้รับการยกย่องเป็น “โรงเรียนยอดนิยม กรมสามัญศึกษา กรุงเทพมหานคร”
ปี 2545 ได้รับรางวัลเกียรติยศ “สถาบันการศึกษาปลอดยาเสพติดดีเด่น ภาครัฐบาลจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ”
ปี 2540-2548 ได้รับรางวัลชนะเลิศกีฬาแฮนด์บอล จากการแข่งขันกีฬา นักเรียน นักศึกษาแห่งประเทศไทย 7 ปีซ้อน - การแข่งขันกีฬาแห่งชาติ 3 สมัยซ้อน การ แข่งขันกีฬาแฮนด์บอลกรมพลศึกษา 8 ปีซ้อน
ปี 2543- 2547 ได้รับโล่รางวัลธนาคารโรงเรียนดีเด่นและการปฏิบัติงานธนาคาร ดีเยี่ยมระดับประเทศ จากธนาคารออมสินติดต่อกัน 5 ปี
ปี 2549 ได้รับพระราชทานรางวัลเกียรติคุณ สัญญา ธรรมศักดิ์ (ชมเชย) ประจำปีการศึกษา ประจำปีการศึกษา 2548 จากสมเด็จพระเทพรัตนราชสุดาฯ สยามบรมราชกุมารี
ปี 2553 ได้รับรางวัล เป็นสถานศึกษา 3D ของ สพฐ.เขต ๑
ปี 2558 เป็นโรงเรียนที่ได้รับผลการประเมินคุณภาพระดับคุณภาพดีมาก รอบสาม จาก สำนักงานรับรองมาตรฐานและประเมินคุณภาพการศึกษา (องค์การมหาชน)
ปี 2558 เป็นโรงเรียนมาตรฐานสากลที่ได้รับรางวัลคุณภาพด้านการบริหารจัดการ จาก สำนักงานคณะกรรมการศึกษาขั้นพื้นฐาน (OBEC Quality Award) ประจำปีงบประมาณ 2558
ปี 2562 เป็นโรงเรียนที่ได้รับผลการประเมินคุณภาพระดับคุณภาพดีเยี่ยม รอบสี่ จาก สำนักงานรับรองมาตรฐานและประเมินคุณภาพการศึกษา (องค์การมหาชน) (สมศ.)
รายชื่อผู้อำนวยการ

รายชื่อผู้อำนวยการ
| 0 | 1 | 2 | 3 | 4 |
| --- | --- | --- | --- | --- |
ครูใหญ่
| ลำดับ | ชื่อ | วาระดำรงตำแหน่ง | หมายเหตุ |  |
| 1 | ขุนจงจิตต์ฝึก (โชติ ไชยภัฏ) | พ.ศ. 2458–2471 |  |  |
| 2 | ขุนกิตติวุฒิ (แถม มุสิกกานนท์) | พ.ศ. 2471–2486 |  |  |
| 3 | ขุนวิเศษจรรยา (สนอง กาจนรมย์) | พ.ศ. 2486–2496 |  |  |
| 4 | ศักดิ์ วิทยารักษ์ | พ.ศ. 2496–2506 |  |  |
| 5 | เดี่ยน ศรีวิโรจน์ | พ.ศ. 2506–2508 |  |  |
ผู้อำนวยการ
| ลำดับ | ชื่อ | วาระดำรงตำแหน่ง | หมายเหตุ |  |
| 6 | แสวง นิโครธานนท์ | พ.ศ. 2508–2520 | ครูใหญ่ อาจารย์ใหญ่ ผู้อำนวยการ |  |
| 7 | ทิม ผลภาค | พ.ศ. 2520–2521 |  |  |
| 8 | โชติ เพชรานนท์ | พ.ศ. 2521–2524 |  |  |
| 9 | สนอง มณีรัตน์ | พ.ศ. 2524–2525 |  |  |
| 10 | เทพ เที่ยงตรง | พ.ศ. 2525–2527 |  |  |
| 11 | วิเวช แจ่มทวี | พ.ศ. 2527–2532 |  |  |
| 12 | วรรณิศ วงษ์สง่า | พ.ศ. 2532–2535 |  |  |
| 13 | สมพงษ์ พูลสวัสดิ์ | พ.ศ. 2535–2539 |  |  |
| 14 | สมเด็จ โภชนจันทร์ | พ.ศ. 2539–2541 |  |  |
| 15 | สุวัฒน์ วิวัฒนานนท์ | พ.ศ. 2541–2545 |  |  |
| 16 | ยงยุทธ สุวรรณรัตน์ | พ.ศ. 2545–2548 |  |  |
| 17 | ปรีชา บุญคมรัตน์ | พ.ศ. 2548–2549 | ผู้อำนวยการโรงเรียนเชี่ยวชาญ |  |
| 18 | ราชวัตร สว่างรักษ์ | พ.ศ. 2549–2555 |  |  |
| 19 | นิพนธ์ เสือก้อน | พ.ศ. 2555–2557 |  |  |
| 20 | จักรพงษ์ เร่งฐาปนกุล | พ.ศ. 2557–2559 |  |  |
| 21 | บุญชู กล้าแข็ง | พ.ศ. 2559–2565 |  |  |
| 22 | วรนันท์ ขันแข็ง | พ.ศ. 2565–ปัจจุบัน |  |  |
ศิษย์เก่าที่มีชื่อเสียง > ข้าราชการระดับสูงและผู้บริหารองค์กรที่สำคัญ

พลเอก พลเรือเอก พลอากาศเอก ชัยชาญ ช้างมงคล รัฐมนตรีช่วยว่าการกระทรวงกลาโหม อดีตปลัดกระทรวงกลาโหม และอดีตสมาชิกสภานิติบัญญัติแห่งชาติ
พลเรือเอก ชุมพล วงศ์เวคิน อดีตประธานคณะที่ปรึกษากองทัพเรือ และอดีตสมาชิกสภานิติบัญญัติแห่งชาติ
พลเรือเอก สมชาย ณ บางช้าง อดีตประธานคณะที่ปรึกษากองทัพเรือ
พลตำรวจเอก รุ่งโรจน์ แสงคร้าม อดีตรองผู้บัญชาการตำรวจแห่งชาติ
พลตำรวจเอก ศักดา เตชะเกรียงไกร อดีตที่ปรึกษาพิเศษ ตร.
พลเอกวีระ ลือวิชนะ
พลเรือเอกสุรศักดิ์ เมธยาภา ผู้ทรงคุณพิเศษกองทัพเรือ
พลโทกันตภณ อัครานุรักษ์ ผู้ทรงคุณวุฒิพิเศษกองทัพบก
พลอากาศตรี อาวุธ เงินชูกลิ่น ศิลปินแห่งชาติสาขาทัศนศิลป์ (ประยุกต์ศิลป์) สาขาย่อย สถาปัตยกรรม ผู้เชี่ยวชาญด้านออกแบบสถาปัตยกรรมไทย และอดีตอธิบดีกรมศิลปากร
พลเรือโทไตรวิชญ์ ภู่เจริญ อดีตผู้ทรงคุณวุฒิพิเศษ สำนักงานปลัดกระทรวงกลาโหม
พลตรีฉลองรัช ศรีปรีชา ผุ้ทรงคุณวุฒิกองทัพบก
พลเรือตรีไชยวัฒน์ ม่วงน้อย ผู้ทรงคุณวุฒิกองทัพเรือ
ศ.ดร.สมคิด เลิศไพฑูรย์ อดีตอธิการบดีมหาวิทยาลัยธรรมศาสตร์ และสมาชิกสภานิติบัญญัติแห่งชาติ
มณฑล ภาคสุวรรณ์ เลขาธิการคณะกรรมการส่งเสริมการศึกษาเอกชน
รศ.ดร.สุธน เสถียรยานนท์ คณบดีคณะวิทยาศาสตร์และเทคโนโลยี มหาวิทยาลัยราชภัฏบ้านสมเด็จเจ้าพระยา
นายอิศเรศ ประจิตต์มุทิตา นายกสมาคมโปรแกรมเมอร์ไทย และ กรรมการผู้จัดการ บริษัท ไอเพ็น สตูดิโอ จำกัด
นายชัยยงค์ พัวพงศกร อดีตผู้ว่าการไฟฟ้านครหลวง
นาย กิตติเทพ เทพหัสดิน ณ อยุธยา เลขานุการเอก คณะผู้แทนถาวรไทยประจำสหประชาชาติ ณ นครนิวยอร์ก สหรัฐอเมริกา
ศิษย์เก่าที่มีชื่อเสียง > นักการเมือง

พลเอกชัชชม กันหลง อดีตรัฐมนตรีช่วยว่าการกระทรวงกลาโหม ในรัฐบาลพลเอกสุจินดา คราประยูร อดีตผู้ช่วยผู้บัญชาการทหารบก และอดีตสมาชิกวุฒิสภา
วิเชษฐ์ เกษมทองศรี  อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลยิ่งลักษณ์ ชินวัตร อดีตรัฐมนตรีว่าการกระทรวงคมนาคม ในรัฐบาล นายทักษิณ  ชินวัตร
นิพิฏฐ์ อินทรสมบัติ อดีตรัฐมนตรีว่าการกระทรวงวัฒนธรรม ในรัฐบาลอภิสิทธิ์ เวชชาชีวะ และอดีตสมาชิกสภาผู้แทนราษฎรจังหวัดพัทลุงพรรคประชาธิปัตย์
สุวัฒน์ ม่วงศิริ อดีตที่ปรึกษารัฐมนตรีประจำสำนักนายกรัฐมนตรี ในรัฐบาลยิ่งลักษณ์ ชินวัตร
นพวรรณ  หัวใจมั่น  สมาชิกพรรคพลังประชารัฐ
ธัญธร ธนินวัฒนาธร สมาชิกสภาผู้แทนราษฎร กรุงเทพมหานคร พรรคก้าวไกล
ศิษย์เก่าที่มีชื่อเสียง > นักธุรกิจ

สัมฤทธิ์ จิราธิวัฒน์ ผู้ร่วมก่อตั้งห้างเซ็นทรัล
วันชัย จิราธิวัฒน์ ผู้ร่วมก่อตั้งห้างเซ็นทรัล
กนก รัตน์วงศ์สกุล คณะผู้บริหาร ตำแหน่งผู้อำนวยการส่วนงานผู้ประกาศข่าว บริษัทเนชั่น บรอดแคสติ้ง คอร์ปอเรชั่น จำกัด (มหาชน) และ นักข่าวในสถานีโทรทัศน์ เนชั่น แชนแนล ปัจจุบัน นักข่าวในสถานีโทรทัศน์ ท็อปนิวส์
ขรรค์ชัย บุนปาน  หนึ่งในผู้ก่อตั้งหนังสือพิมพ์มติชนรายวัน, ประธานกรรมการ บริษัท มติชน จำกัด (มหาชน), นักหนังสือพิมพ์, คอลัมนิสต์, นักเขียนรางวัลศรีบูรพา ประจำปี พ.ศ. 2548
คุณสุพัฒน์- คุณเรือนงาม จินาพันธ์ เจ้าของเครือบริษัทรองเท้ายี่ห้อ Goldcity
ชาญศิลป์ ตรีนุชกร ประธานเจ้าหน้าที่บริหาร และกรรมการผู้จัดการใหญ่ (CEO) บมจ.ปตท
ศิษย์เก่าที่มีชื่อเสียง > ดารา

นนทนันท์ อัญชุลีประดิษฐ์ (คชา AF8) นักร้องจากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8
น.ส.ศิรดา ทวีกิจรัตน์ หรือเชอรี่ รางวัลรองชนะเลิศอันดับ 1 ในการประกวด Miss Thailand Chinese Cosmos 2013 และผู้เข้ารอบ 44 คนสุดท้าย Miss Universe Thailand 2013
นียดา ศรีบุญสม ( แป้ง ก่อนบ่าย)  นักแสดงตลกช่อง3/ นักแสดงอิสระ และเพจ ช่อง ติดตลก
นพรัตน์ ประเสริฐสุข  นักแสดงเรื่องยอพระกลิ่น สังกัดช่อง 7 สี
ศิษย์เก่าที่มีชื่อเสียง > นักเขียน

สรจักร ศิริบริรักษ์  นักเขียนเรื่องสั้นแนวเขย่าขวัญ ได้รับฉายาว่าเป็น สตีเฟ่น คิง เมืองไทย เจ้าของผลงาน ศพใต้เตียง ศพข้างบ้าน และ ศพท้ายรถ  ปัจจุบันเสียชีวิตเนื่องจากมีอาการปอดบวม แทรกซ้อน
นิเวศน์ กันไทยราษฎร์ นักเขียน นักแสดง วิทยากรด้านการพูด  ได้รับรางวัลพระราชทานในงานสัปดาห์หนังสือแห่งชาติ ปี 2524 จากผลงานนวนิยายเรื่อง "ถนนนอกเมือง"
ศิษย์เก่าที่มีชื่อเสียง > บุคคลทั่วไป

ผศ.พิพัฒน์ กระแจะจันทร์  นักประวัติศาสตร์ นักโบราณคดี และอาจารย์ภาควิชาประวัติศาสตร์ คณะศิลปศาสตร์ มหาวิทยาลัยธรรมศาสตร์
อนันต์ เอกเชวง ยูทูเบอร์ คอนเทนต์ครีเอเตอร์และอินฟลูเอนเซอร์ นามปากกา Ananped
แหล่งข้อมูลอื่น

เว็บไซต์ของโรงเรียนวัดราชโอรส
เว็บไซต์ของสำนักงานพื้นทีการศึกษามัธยมศึกษาเขตที่ 1 กลุ่มที่ 4 เก็บถาวร 2012-01-08 ที่ เวย์แบ็กแมชชีน
แผนที่และภาพถ่ายทางอากาศของ โรงเรียนวัดราชโอรส
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°42′08″N 100°27′54″E﻿ / ﻿13.70226°N 100.465089°E﻿ / 13.70226; 100.465089
แผนผังแสดงบริเวณโรงเรียนวัดราชโอรส
ลูนีย์ตูนส์

| ลูนีย์ตูนส์ |
| --- | --- |
กำกับ:   Tex Avery  Bob Clampett  Art Davis  Friz Freleng  Hugh Harman  Rudolf Ising  Chuck Jones  Robert McKimson  Frank Tashlin  ฯลฯ 
เนื้อเรื่อง:   Warren Foster  Tedd Pierce  Michael Maltese  ฯลฯ 
อำนวยการสร้าง:   Hugh Harman  Rudolf Ising  Leon Schlesinger  Eddie Selzer  John Burton  David H. DePatie  Friz Freleng  William L. Hendricks 
นักแสดงนำ:   Mel Blanc  June Foray  Arthur Q. Bryan  Bea Benaderet  Stan Freberg  ฯลฯ 
ดนตรีประกอบ:   Carl Stalling  Milt Franklyn  William Lava  ฯลฯ 
แอนิเมเตอร์:   Ken Harris  Warren Batchelder  Rod Scribner  Abe Levitow  Gerry Chiniquy  Izzy Ellis  Virgil Ross  Ben Washam  Bill Meléndez  Phil Monroe  Manny Gould  Richard Thompson  Norman McCabe  ฯลฯ 
ออกแบบ:   Maurice Noble  Hawley Pratt  Robert Gribbroek  ฯลฯ 
ฉากหลัง:   Paul Julian  Pete Alvarado  Philip DeGuard  ฯลฯ 
ลงสี:   ขาวดำ (ค.ศ. 1930–1943)  เทคนิคัลเลอร์ (ค.ศ. 1942–1969)  ซินีคัลเลอร์ (ปลายคริสต์ทศวรรษ 1940) 
บริษัทผู้สร้าง:   Harman-Ising Productions (1930–1933)  Leon Schlesinger Productions (1933–1944)  Warner Bros. Cartoons (1944–1964)  DePatie–Freleng Enterprises (1964–1967)  Format Productions (1964–1967)  Warner Bros.-Seven Arts Animation (1967–1969)  Warner Bros. Animation  (1987–present)  
ผู้จัดจำหน่าย:   Warner Bros.  The Vitaphone Corporation  Vitagraph Company of America 
วันฉาย: ค.ศ. 1930–1969
ความยาว: 6–10 นาที
ลูนีย์ตูนส์ (อังกฤษ: Looney Tunes) เป็นภาพยนตร์สั้นแอนิเมชันสุขนาฏกรรมสัญชาติอเมริกัน ผลิตโดยวอร์เนอร์บราเธอส์ตั้งแต่ ค.ศ. 1930–1969 ซึ่งขณะนั้นอยู่ในช่วงยุคทองแห่งภาพยนตร์แอนิเมชันของสหรัฐ เดิมผลิตเป็นภาพขาวดำ ต่อมาเริ่มผลิตเป็นภาพสีตั้งแต่คริสต์ทศวรรษ 1940
ประวัติ

เมื่อ ค.ศ. 1929 วอร์เนอร์บราเธอส์สนใจที่จะผลิตภาพยนตร์สั้นแอนิเมชันเพื่อโปรโมตผลงานเพลงของทางบริษัท และเพื่อแข่งขันกับการ์ตูนสั้นเรื่องมิกกี้เมาส์ของวอลต์ ดิสนีย์ ทางบริษัทจึงทำสัญญากับ ลีออน ชเลสซินเจอร์ (Leon Schlesinger) ให้ผลิตการ์ตูนให้กับทางบริษัท เขาได้จ้างให้ รูดอล์ฟ ไอซิง (Rudolf Ising) และฮิว ฮาร์แมน (Hugh Harman) ผลิตซีซันแรก ตอนแรกมีชื่อว่า Sinkin' in the Bathtub ซึ่งออกอากาศเมื่อ ค.ศ. 1930
ต่อมาฮาร์แมนและไอซิงได้ออกจากวอร์เนอร์บราเธอส์เมื่อ ค.ศ. 1933 เนื่องจากมีข้อพิพาทเรื่องงบประมาณกับชเลสซินเจอร์ และได้นำสิทธิ์ในตัวละครและการ์ตูนที่สร้างขึ้นไปด้วย
ต่อมาเริ่มผลิตเป็นภาพสี โดยตอนสุดท้ายที่ผลิตเป็นภาพขาวดำคือ Puss n' Booty ซึ่งออกอากาศเมื่อ ค.ศ. 1943
ในคริสต์ทศวรรษ 1980 วอร์เนอร์โฮมวิดีโอได้วางจำหน่ายการ์ตูนชุดนี้ในรูปแบบวีเอชเอส
ภาพยนตร์

สเปซแจม ทะลุมิติมหัศจรรย์ (1996)
ลูนี่ย์ ทูนส์ รวมพลพรรคผจญภัยสุดโลก (2003)
สเปซแจม สืบทอดตำนานใหม่ (2021)
ฟุตบอลชิงแชมป์แห่งชาติอาเซียน 2024 กลุ่มบี

กลุ่มบี ของ ฟุตบอลชิงแชมป์แห่งชาติอาเซียน 2024 เป็นหนึ่งในสองกลุ่มที่เป็นชาติที่เข้าร่วมใน ฟุตบอลชิงแชมป์แห่งชาติอาเซียน 2024. กลุ่มนี้ประกอบไปด้วย เวียดนาม, อินโดนีเซีย, ฟิลิปปินส์, พม่า, และ ลาว. แต่ละนัดจัดขึ้นตั้งแต่วันที่ 9 ธันวาคม ถึง 21 ธันวาคม พ.ศ. 2567.
สองทีมที่ดีที่สุดในกลุ่มนี้จะได้ผ่านเข้าสู่ รอบรองชนะเลิศ.
ทีม

| ตำแหน่งในการจับสลาก | ทีม | จำนวนครั้งที่ลงสนาม | ผลงาน ที่ดีสุดครั้งที่ผ่านมา | อันดับโลกฟีฟ่า> ตุลาคม 2567 | อันดับโลกฟีฟ่า> พฤศจิกายน 2567 |
| --- | --- | --- | --- | --- | --- |
| บี1 |  เวียดนาม | ครั้งที่ 15 | ชนะเลิศ (2008, 2018) | 119 | 116 |
| บี2 |  อินโดนีเซีย | ครั้งที่ 15 | รองชนะเลิศ (2000, 2002, 2004, 2010, 2016, 2020) | 130 | 125 |
| บี3 |  ฟิลิปปินส์ | ครั้งที่ 14 | รอบรองชนะเลิศ (2010, 2012, 2014, 2018) | 145 | 149 |
| บี4 |  พม่า | ครั้งที่ 15 | อันดับที่ 4 (2004), รอบรองชนะเลิศ (2016) | 165 | 167 |
| บี5 |  ลาว | ครั้งที่ 14 | รอบแบ่งกลุ่ม (1996, 1998, 2000, 2002, 2004, 2007, 2008, 2010, 2012, 2014, 2018, 2020, 2022) | 187 | 186 |
ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  เวียดนาม | 4 | 3 | 1 | 0 | 11 | 2 | +9 | 10 | ผ่านเข้าสู่ รอบแพ้คัดออก |
| 2 |  ฟิลิปปินส์ | 4 | 1 | 3 | 0 | 4 | 3 | +1 | 6 | ผ่านเข้าสู่ รอบแพ้คัดออก |
| 3 |  อินโดนีเซีย | 4 | 1 | 1 | 2 | 4 | 5 | −1 | 4 |  |
| 4 |  พม่า | 4 | 1 | 1 | 2 | 4 | 9 | −5 | 4 |  |
| 5 |  ลาว | 4 | 0 | 2 | 2 | 7 | 11 | −4 | 2 |  |
แหล่งข้อมูล: อาเซียน ยูไนเต็ด เอฟซี
แมตช์ > พม่า พบ อินโดนีเซีย

19:00UTC+6:30
| พม่า  | 0–1 |  อินโดนีเซีย |
| --- | --- | --- |
|  | รายงาน |  ซิน นยี นยี ออง  76' (เข้าประตูตัวเอง) |
ผู้ชม: 12,500 คน
ผู้ตัดสิน: Wong Wai Lun (ฮ่องกง)
| --- | --- |
             พม่า :              อินโดนีเซีย